DIUMENGE 3 DE MAIG L’ELIANA CELEBRA LES XV JORNADES SOCIOAMBIENTALS
Sin fecha

Per quinzè any consecutiu, l’Ajuntament de l’Eliana i el Fòrum Ciutadà de l’Agenda 21 Local organitzen les Jornades Socioambientals.

Es tracta d’una iniciativa educativa i lúdica que té l’objectiu de promoure el coneixement, la sensibilització i el canvi d’hàbits en qüestions de sostenibilitat, incidint en la importància d’actuar des del nivell local per a millorar la situació global. En la present edició, la temàtica central girarà al voltant de la petjada de carboni i el canvi climàtic.

La trobada tindrà lloc el diumenge 3 de maig, entre les 10.30 i les 14.00 hores, en el passeig Secondo Baldin del parc de la Pinada. Al llarg del matí, els assistents podran conèixer alternatives per a mantenir pautes de vida respectuoses amb el medi ambient participant en els diferents tallers, demostracions i xarrades que es donaran cita al passeig.

També, al voltant de les 12.00 hores, hi haurà un contacontes teatralitzat per a explicar als més menuts la importància de reduir la nostra petjada de carboni. A més, a fi de promoure la mobilitat sostenible (sense emissions de CO2), l’Ajuntament habilitarà un espai per a l’estacionament de bicicletes.

La celebració de les XIV Jornades Socioambientals forma part de les activitats previstes al Pla d’Acció Socioambiental (PASA) de l’Agenda 21 de l’Eliana, que en la seua Línia Estratègica 8 estableix el compromís de “Promoure la cohesió social, l’educació socioambiental i els models de vida saludable.